- Hindi News
- National
- सेक्टर तीन में ऑटो मार्केट नहीं जाने से शहर ही नहीं मिस्त्री भी हो रहे हैं परेशान
सेक्टर तीन में ऑटो मार्केट नहीं जाने से शहर ही नहीं मिस्त्री भी हो रहे हैं परेशान
सेक्टर-3में प्रस्तावित ऑटो मार्केट के शिप्ट होने से आम जनता तो परेशान है ही, गैराज के मिस्त्री भी परेशान हैं। गुरुवार को इस मुद्दे को लेकर दिल्ली रोड ऑटो मार्केट के मिस्त्रियों ने एक बैठक कर रोष जताया। सरकार से शहर की ऑटो मार्केट को सेक्टर तीन में शिप्ट करने की मांग भी उठाई।
मिस्त्रियों ने कहां की दुकान मालिक कभी भी दुकान खाली करने का फरमान सुना देते हैं। इससे मिस्त्रियों का कारोबार प्रभावित हो रहा है साथ ही उन्होंने कहा अधिकारियों को सेक्टर में दुकानें उन्हीं लोगों को देनी चाहिए जो वास्तव में काम करते है की दुकान मलिकों को।
गौरतलब है कि शहर में जगह-जगह खुली ऑटो वर्कशॉप के कारण सड़कों पर जाम रहता है इसीलिए इन गैराज को सेक्टर-3 में 13 साल पहले चौटाला सरकार ने शिप्ट करने की योजना बनाई थी, लेकिन अभी तक भी इन्हें शिप्ट नहीं किया जा सका है।
मामले पर जब एक्सईएन हुड्डा दीपक गाेयल से बात की गई तो उन्होंने कहा कि ऑटो मार्केट की साइट सिविल ईकाई ने वर्ष 2008 में ही तैयार कर दी थी। पार्किंग, बिजली, सीवर पानी की सुविधा दी गई है। प्लाॅट आवंटन की प्रक्रिया के कारण मामला अटका हुआ है।
^यह मसला काफी उलझन भरा है। मैंने खुद यह फाइल पढ़ी है। प्लाॅट पर मालिकाना हक को लेकर दुकान मालिक किरायेदारों का विवाद है। यही नहीं मसला शांत होने की तरफ बढ़ता है तो फिर कोई कोर्ट में चला जाता है। यदि ये लोग मसला शांत करवाना चाहते हैं तो प्रशासन इसके लिए तैयार है। बातचीत से यह प्लानिंग सिरे चढ़ सकती है।’’राजीव रतन,डीसी सोनीपत।
ऑटो यूनियन के प्रधान चंद्रप्रकाश ने कहा कि ऑटो मार्केट में प्लाॅट को लेकर विवाद शांत करना सरकार प्रशासन का काम है, लेकिन आज तक इस मसले को दबाए रखा गया है। ऑटो मार्केट में किरायेदार बेहद परेशान है। दुकान मालिक जब चाहे उन्हें दुकान खाली करने की कह देता तो, जब चाहे किराया बढ़ाने की। ऐसी सूरत में किरायेदार मिस्त्री पिस रहा है। ऑटो मार्केट यदि समय पर शिफ्ट हो जाती तो सैकड़ों मिस्त्री आज मानसिक परेशानी से मुक्त मिलती। सेक्टर-3 में ऑटो मार्केट की साइड पर प्लाॅट के असल हकदार किरायेदार हैं। दुकान मालिक तो खाली होने पर फिर से किराये पर दे देगा।
ऑटाे मार्केट में दुकान चलाने वाले संजय ने कहा कि दिल्ली रोड पर ट्रक रिपेयर का काम होता है। जिससे दिन भर सड़क पर जाम रहता है। इस समस्या से हर दिन 20 हजार के करीब लोग परेशान होते हैं। परंतु जनता की भलाई किसी ने नहीं सोची, लेकिन सरकार गंभीर होना पड़ेगा।
किराये पर दुकान लेकर मिस्त्री का 20 साल से काम कर रहे सुभाष ने कहा कि प्रशासन दबाव में है। यदि प्रशासन सख्त होकर दिल्ली रोड स्थित ऑटो मार्केट को जनहित के लिए बंद कर दे तो ऑटो मार्केट शिफ्टिंग का काम सप्ताह भर में सुलझ सकता है। लेकिन जानबूझकर काम को लटकाया जा रहा है।
हुड्डा इस्टेट शाखा को ऑटो मार्केट में प्लाॅट के लिए दिल्ली रोड स्थित ऑटो मार्केट के करीब 277 लोगों ने अपनी रिपोर्ट सौंपी है। इनमें आधे मालिक हैं तो आधे किरायेदार है। परंतु यह रिपोर्ट सौंपे जाने पर भी हुड्डा पर अब आरोप लग रहे हैं कि जानबूझ कर काम लटकाया जा रहा है। एक हुड्डा अधिकारी ने बताया कि ऑटाे मार्केट सेक्टर-3 में प्लाॅटों के मसले को देखते हुए कुछ प्लाटों की संख्या बढ़ाई गई है। प्लाॅट पर दुकान मालिक किरायेदार द्वारा अपना-अपना मालिकाना हक जताने के कारण ही यह प्लानिंग अधर में है।
सोनीपत . ऑटोमार्केट शिफ्टिंग को लेकर रोष प्रकट करते हुए मिस्त्री।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva